
Αναλυτικό Πρόγραμμα Γαλλικής Γλώσσας των Δ’, Ε' και ΣΤ' τάξεων 
του Δημοτικού Σχολείου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 4 (παρ. 11, περίπτωση ε") και 24 (πα¬ 
ράγραφος 2 περίπτωση γ’ του Ν. 1566/1985). 

2. Την αριθ. 14/1988 πρόταση του Παιδαγωγικού Ινστιτούτου. 

3. Την αριθ. 437/1989 γνωμοδότηση του Συμβουλίου της Επικρά¬ 
τειας με πρόταση του Υπουργού Εθνικής Παιδείας και Θρησκευμάτων, 
αποφασίζουμε: 

Άρθρο 1 

Αναλυτικό Πρόγραμμα Γαλλικής Γλώσσας 
των Δ’, Ε' και ΣΤ' τάξεων τού Δημοτικού Σχολείου. 

ΓΕΝΙΚΟΣ ΣΚΟΠΟΣ 

Σκοπός της διδασκαλίας της Γαλλικής Γλώσσας στο Δημοτικό Σχο¬ 
λείο είναι: 

1. Να κατανοεί ο μαθητής τον προφορικό και το γραπτό γαλλικό 
λόγο και να τον χρησιμοποιεί, αποκτώντας προοδευτικά μια δεξιότητα 
επικοινωνίας ανταποκρινόμενη στις σημερινές ικανότητες και προσδο¬ 
κίες του, καθώς και στις μελλοντικές χρηστικές δυνατότητές του τόσον 
στην ιδιωτική όσο και στην επαγγελματική ζωή του - αυτό θα συμβάλει 
μεταξύ άλλων και στη διαμόρφωση και την ολοκλήρωση της προσωπι¬ 
κότητάς του. 

2. Διαμέσου της γαλλικής γλώσσας και του συναφούς προς αυτήν 
υλικού, που θα επιλεγεί σε συνάρτηση με την ηλικία και τις ικανότητες 
του μαθητή, θα εξοικειωθεί ο τελευταίος με την κοινωνικο-πολιτιστική 
πραγματικότητα των χωρών στις οποίες ομιλείται η γαλλική γλώσσα 
και να κατανοήσει τη νοοτροπία των λαών τους. 

3. Χρησιμοποιώντας τη γαλλική γλώσσα ως όργανο συνεννόησης 
και κατανόησης, να είναι αύριο σε θέση ο μαθητής να επικοινωνεί ευκο¬ 
λότερα στο διεθνή χώρο και ιδιαίτερα στο πλαίσιο μιας χωρίς σύνορα 
Ευρώπης, διατηρώντας ταυτόχρονα την ελληνική του ταυτότητα και 
ιδιαιτερότητα. 


2. Ανάγκες και ενδιαφέροντα. 

Γνωρίζοντας ότι οι μαθητές αυτής της ηλικίας (9-15 ετών), που είναι 
εντεταγμένοι στο σχολικό σύστημα, δεν έχουν στην πραγματικότητα 
φανερές γλωσσικές «ανάγκες» στη γαλλική, που τη θεωρούν ως ένα μά¬ 
θημα όπως και όλα τα άλλα του σχολικού προγράμματος, θα προσπα¬ 
θήσουμε να τους κινήσουμε το ενδιαφέρον και να τους ευαισθητοποιή¬ 
σουμε σχετικά με τα πλεονεκτήματα που παρουσιάζει η εκμάθηση μιας 
ξένης γλώσσας, προτείνοντάς τους ένα ελκυστικό και ενδιαφέρον διδα¬ 
κτικό υλικό, σύμφωνα με θέματα που προτιμούν καθώς και τις σημερι¬ 
νές τους έγνοιες και τα βιώματά τους, που θα προσπαθήσουμε να το εν¬ 
σωματώσουμε στη διδασκαλία. . " 

Θα καθορίσουμε επίσης βραχυπρόθεσμους στόχους, διότι όσο μικρό¬ 
τερος είναι ο μαθητής τόσο δυσκολότερα αντιμετωπίζει μεσοπρόθεσμους 
ή μακροπρόθεσμους στόχους. 

Από την αρχή θα εμπλουτισθεί το μάθημα με παιγνιώδεις δραστηριό¬ 
τητες, όπως τραγούδια, μικρές ιστορίες και ποιηματάκια, γιατί η «μά¬ 
θηση» δεν πρέπει να καταστρέφει την «ευχαρίστηση» που δημιουργείται 
από τη μάθηση. 

3. Μεθοδολογικές επιλογές. 

Δεχόμενοι τα πλεονεκτήματα της επικοινωνιακής προσέγγισης- 
διδασκαλία επικεντρωμένη στο μαθητή, ανάλυση και υπολογισμός των 
αναγκών του, σαφής ορισμός των στόχων, ενεργητική απόκτηση των 
γνώσεων, παιγνιώδεις δραστηριότητες που εμπλέκουν στη διαδικασία 
μάθησης τον ίδιο το μαθητή και που είναι όσο γίνεται πιο κοντά στην αυ¬ 
θεντική χρήση της γλώσσας, προοδευτική αυτονόμηση των μαθητών - 
δεν πρέπει να απορρίψουμε και το θετικό στοιχείο των προγενέστερων 
μεθοδολογικών ρευμάτων, όπως π.χ. τις ασκήσεις που οδηγούν στη συ- 
στηματοποίηαη της γραμματικής, τις ασκήσεις εμπέδωσης και εφαρμο¬ 
γής, την απόκτηση του σωστού ρυθμού και τόνου στην προφορική έκ¬ 
φραση και, τέλος, τις ασκήσεις γραπτής έκφρασης. 

Θα εφαρμοστεί μια ρεαλιστική παιδαγωγική, βασισμένη σε στόχους 
που θα παίρνει υπόψη της τους μαθητές, την κατάσταση και το ρυθμό 
μάθησης. 

Θα προταθούν στρατηγικές που οδηγούν στην επιτυχία, ώστε η 
εκμάθηση της γαλλικής να γίνει θετική και ενδιαφέρουσα εμπειρία για 
κάθε μαθητή. 

4. Η εργασία σε ομάδες. 

Αν θέλουμε να αποκτήσει ο μαθητής την ικανότητα της επικοινωνίας 
στην ξένη γλώσσα, είναι φανερό ότι πρέπει να προτείνουμε καταστάσεις 
που θα του επιτρέπουν αφενός να ασκείται με σωστό και ελκυστικό 
τρόπο στην επικοινωνία, στο πλαίσιο του σχολικού περιβάλλοντος, και 
αφετέρου να ξαναχρησιμοποιεί με προσωπικό και νέο τρόπο το γλωσ¬ 
σικό στοιχείο του εγχειριδίου ή του υλικού που διδάχτηκε στην τάξη. 
Πρέπει εντούτοις να παρατηρήσουμε ότι η εργασία σε ομάδες δεν μπορεί 
να γίνεται συστηματικά σε κάθε φάση του μαθήματος, αλλά ότι ο εκπαι¬ 
δευτικός θα είναι δυνατόν να κάνει λογική χρήση της στις φάσεις της 
προφορικής ή γραπτής παραγωγής λόγου και σε ορισμένες περιπτώσεις 
αναζήτησης ιδεών ή διευκρινίσεων. 

Τα πλεονεκτήματα που παρουσιάζει η εργασία σε ομάδες είναι πολλά 
και καταρχήν πρακτικής φύσεως: 

Γ ενικά ο χρόνος που έχει στη διάθεσή της η ομάδα-τάξη πολλαπλά - 
. σιάζεται τόσες φορές όσες και οι ομάδες· εργασίας, τουλάχιστον σε ό,τι 

αφορά το χρόνο για επικοινωνία που διατίθεται για κάθε μαθητή. Επι¬ 
πλέον, επειδή η επικοινωνία είναι πραγματική και ο καθένας μιλάει παί¬ 
ζοντας το ρόλο του, η εργασία σε ομάδες είναι ένας κοινωνικογλωσσικός 
παράγοντας που συμβάλλει άμεσα στην εκμάθηση της γλώσσας. Σε 
αυτό το σημείο, είναι σημαντικό να εξασφαλίζει ο εκπαιδευτικός με τις 
εξηγήσεις του τη συναίνεση των μαθητών σε αυτόν τον τρόπο εργασίας, 
με βάση τη σαφή κατανόηση των πλεονεκτημάτων για την παραγωγή 
λόγου στην ξένη γλώσσα. 

-Το τρίτο πλεονέκτημα είναι πρακτικής γλωσσολογικής φύσης: 
πραγματικά η εργασία σε ομάδες έχει την ιδιότητα να τοποθετεί το λόγο 
του μαθητή σε μια κοινωνική αλληλεπίδραση με σκοπό την πραγματο¬ 
ποίηση εργασίας, ή την επίτευξη στόχου με σαφώς καθορισμένες παρα¬ 
μέτρους (διάρκεια, αναμενόμενο αποτέλεσμα). 

-Εξάλλου η εργασία σε ομάδες παρουσιάζει αναγνωρισμένα ψυχολο¬ 
γικά πλεονεκτήματα, όπως την αμοιβαία παρακίνηση, την πολλαπλή 
ανατροφοδότηση και κάθε άλλη μορφή αλληλεπίδρασης. 

Έτσι, δουλεύοντας πολλοί μαζί και με ευχάριστο τρόπο, ολοκληρώ¬ 
νουν εργασία για την οποία ο καθένας μόνος του θα είχε λιγότερα εφόδια 
και μικρότερο ενδιαφέρον. 

-Τέλος, η εργασία σε ομάδες θα επιτρέψει στο μαθητή να ξεπεράσει 
τον ατομικισμό του και θα του κάνει πιο συνεργάσιμο και πιο κοινωνικό. 

5. Σταδιακή αυτονόμηση των μαθητών. 

Ένας από τους στόχους της επικοινωνιακής μεθόδου είναι να βοηθή¬ 
σει τους μαθητές να αποκτήσουν την ικανότητα «να μάθουν να μαθαί¬ 
νουν». 

Θα χρησιμοποιηθούν διαδικασίες ανακάλυψης, που θα τους επιτρέ¬ 
ψουν σιγά-σιγά να μαθαίνουν με τρόπο πιο ανεξάρτητο, χωρίς να προ¬ 
στρέχουν συνεχώς στην βοήθεια του διδάσκοντος. 

Ο διδάσκων παραμένει «πρόσωπο-αναφοράς», «συντονιστής», «διευ- 
κολυντής» που οδηγεί και ενθαρρύνει τις προσπάθειες αυτο-μάθησης 
των μαθητών με στόχο πάντα την απόκτηση μεγαλύτερης αυτονομίας. 

6. Εξελικτική πορεία. 

Στην επικοινωνιακή προσέγγιση, που βασίζεται στις «λεκτικές πρά¬ 
ξεις» είναι δύσκολη η εφαρμογή μιας αυστηρής προοδευτικής πορείας 
ως προς τη γραμματική και το λεξιλόγιο. 

Παρ’ όλα αυτά, έστω και ξεκινώντας πάντα από μια σειρά επικοινω- 
νιακών στόχων, θα χρησιμοποιήσουμε εξελικτική πορεία και συστημα- 
τοποίηση των γραμματικών και των λεκτικών στοιχείων. 

Μ’ αυτόν τον τρόπο θα μπορέσει ο μαθητής να δομήσει σωστά τα 
γλωσσικά και γραμματικά φαινόμενα. 

Η κοχλιωτή διάταξη εξάλλου θα μας δώσει τη δυνατότητα να χρησι¬ 
μοποιήσουμε τα γλωσσικά στοιχεία που ήδη έχουν διδαχτεί και σε άλλες 
διαφορετικές περιστάσεις, ώστε να ενταχθούν σταδιακά σε νέο πλαίσιο 
και να γίνουν φανερές οι δυνατότητες χρήσης τους και τα όριά τους. 

7. Γραμματική. 

Οι μαθητές θα έρθουν σε επαφή με τα γραμματικά φαινόμενα χάρη σε 
μια διαδικασία ανακάλυψης, που θα τους επιτρέψει να διατυπώσουν μό¬ 
νοι τους τους βασικούς κανόνες χρήσης και εφαρμογής τους. Αυτή η 
ενεργητική διδασκαλία της γραμματικής αποτελεί σημαντικό τρόπο για 
την απόκτηση γνώσεων. 

Η σύγκριση με τη μητρική γλώσσα όπου αυτή είναι δυνατή, θα διευ¬ 
κολύνει επίσης την αφομοίωση αυτών των γνώσεων. 

8. Τύπος των ασκήσεων και των δραστηριοτήτων. 

Οι ασκήσεις εφαρμογής και συστηματικής επανάληψης είναι απαραί¬ 
τητες για να επιτραπεί στο μαθητή να εμπεδώσει τις νέες δομές και το 
νέο λεξιλόγιο. Για να του επιτραπεί εξάλλου να χρησιμοποιήσει τις νέες 
γνώσεις με τρόπο πιο προσωπικό και αυτόνομο, θα του προταθεί μια με¬ 
γάλη ποικιλία επικοινωνιακών δραστηριοτήτων, όπως: μιμήσεις, ρόλοι 
σε μικρά σκετς, δημιουργικές ασκήσεις, παιγνίδια. 

Η απόκτηση της ικανότητας γραπτής έκφρασης απαιτεί κατάλληλη 
μεθοδολογία. Για το λόγο αυτό, θα προταθούν στο μαθητή ειδικές δρα¬ 
στηριότητες που θα αρχίζουν από τις πιο απλές και θα καταλήγουν στις 
πιο σύνθετες πλοκές, για να γίνει δυνατή σταδιακά η σωστή χρήση των 
διαφόρων τύπων κειμένων, που ταιριάζουν με την πρακτική της γρα¬ 
πτής έκφρασης. 

9. Α. 

Σε κάθε διδασκαλία στηριγμένη σε στόχους, όπου ο μαθητής ξέρει 
σαφώς αυτό που πρέπει να καταλάβει, να πει, να διαβάσει, να γράφει ή 
να κάνει στο τέλος της κάθε ενότητας, η α αποτελεί αναπόσπαστο μέρος 
της διαδικασίας μάθησης. Μετά από τέσσερις ενότητες, προτείνεται στο 
μαθητή μια σειρά ο:πό τεστ που αναφέρονται στους επικοινωνιακούς 
στόχους και στα γραμματικά φαινόμενα που έχουν ήδη διδαχτεί για να 


του δοθεί η δυνατότητα να ελέγξει τις γνώσεις του. Αυτά τα τεστ χρησι¬ 
μεύουν ως σημεία αναγνώρισης συγχρόνως και στον διδάσκοντα και στο 
μαθητή και επιτρέπουν επίσης να αξιολογηθεί αν το υλικό και οι μέθοδοι 
που χρησιμοποιήθηκαν οδήγησαν στην επίτευξη του στόχου. 

Προοδευτικά, οδηγούμε τους μαθητές να ελέγξουν τις γνώσεις τους 
ζητώντας τους να αξιολογήσουν μόνοι τους ορισμένες απ’ αυτές τις 
γνώσεις. Γίνεται έτσι ένα βήμα προς την αυτοαξιολόγηση. 

10. Παιδαγωγική του λάθους. 

Οι εσφαλμένες παραγωγές λόγου των μαθητών πρέπει να θεωρηθούν 
ότι φανερώνουν: 

-Το επίπεδο των γνώσεών τους. 

-Τις διαδικασίες που χρησιμοποιήθηκαν στην προοδευτική ανακά¬ 
λυψη της γλώσσας. 

-Την επαλήθευση των υποθέσεων που έγιναν πάνω στη λειτουργία 
της. 

Δεν θα γίνουν λοιπόν αφορμή για επιπλήξεις εκ μέρους του διδάσκο¬ 
ντος, αλλά θα χρησιμεύσουν ως σημεία εκκίνησης για να προταθεί νέα 
πορεία και να δοθούν διορθωτικές ασκήσεις. Πρέπει λοιπόν να αποδρα- 
ματοποιηθεί το λάθος και να ενταχθεί θετικά στη διαδικασία μάθησης. 

0 διδάσκων θα ενθαρρύνει τους μαθητές να μιλούν, να διαβάζουν και 
να γράφουν παραβλέποντας το λάθος εφόσον το μήνυμα που εκπέμπουν 
έχει γίνει κατανοητό. Στο τέλος των ασκήσεων της προφορικής ή γρα¬ 
πτής έκφρασης θα προβαίνει στη διόρθωση των κυριοτέρων λαθών σε 
συνεργασία με τους μαθητές. 

Οι διδάσκοντες, γνωρίζοντας καλά ότι είναι ακατόρθωτο να γίνει κα¬ 
νείς πραγματικά δίγλωσσος στο σχολικό πλαίσιο, θα επιμείνουν εντού¬ 
τοις στην όσο γίνεται καλύτερη προφορά και στην όσο γίνεται καλύτερη 
προφορική και γραπτή έκφραση. 

11. Θέση του γραπτού λόγου. 

Δεν υπάρχει περίπτωση χωρισμού της διδασκαλίας του γραπτού από 
τον προφορικό λόγο. Στο πρώτο στάδιο της μάθησης, θα τονισθεί περισ¬ 
σότερο η προφορική κατανόηση και έκφραση. 

Η εισαγωγή στη λατινική γραφή θα επιχειρηθεί από την αρχή της δι¬ 
δασκαλίας. 

Αναγνωρίζοντας πάντα την προτεραιότητα του προφορικού λόγου 
για τους σκοπούς της επικοινωνίας, δεν θα παραμελήσουμε το γραπτό, 
για να επιτρέψουμε γρήγορα στους μαθητές την επαφή με το αυθεντικό 
κείμενο. 

12. Το αυθεντικό κείμενο. 

Με τον όρο «αυθεντικό κείμενο» εννοούμε όλα τα ακουστικά, τα 
οπτικά ή τα γραπτά κείμενα που δε συντάχθηκαν για να χρησιμοποιη¬ 
θούν στην τάξη. Θα χρησιμοποιηθούν επιλεκτικά, δίπλα σε κατασκευα¬ 
σμένα κείμενα, από την αρχή της διδασκαλίας της γαλλικής, για να 
υπάρξει περισσότερη αληθοφάνεια και να δείξουμε στους μαθητές ότι τα 
γαλλικά είναι ζωντανή γλώσσα - μια πολύμορφη πραγματικότητα που 
υφίσταται και έξω από τη σχολική αίθουσα. Επιλέγοντάς το από διάφο¬ 
ρους τομείς της καθημερινής ζωής, θα εισάγουμε το μαθητή στις κοινω- 
νικοπολιτιστικές πραγματικότητες του γαλλικού πολιτισμού. 

Η χρησιμοποίηση ακουστικών ντοκουμέντων θα επιτρέψει, επιπλέον, 
την απόκτηση καλύτερης προφοράς, ρυθμού και μουσικότητας της 
γλώσσας και θα εξοικειώσει τους μαθητές με τους διάφορους τύπους 
μηνυμάτων. 

13. Πολιτισμός. 

Οι Έλληνες μαθητές θα γνωρίσουν προοδευτικά τις διάφορες όψεις 
της σύγχρονης ζωής και μερικά ιστορικά και γεωγραφικά στοιχεία του 
γαλλόφωνου κόσμου. 

Αυτή η προσέγγιση του πολιτισμού δε θα αποτελέσει το αντικείμενο 
ξεχωριστής μελέτης, αλλά θα ενταχθεί στο μάθημα, γιατί δεν μπορούμε 
να διδάξουμε τη γλώσσα μιας χώρας χωρίς να διδάξουμε συγχρόνως 
και τον πολιτισμό της. Οι διδάσκοντες πρέπει λοιπόν να κάνουν τους μα¬ 
θητές τους να ανακαλύψουν ποιές είναι οι κυριότερες διαφορές και οι κυ- 
ριότερες ομοιότητες ανάμεσα στη Γαλλία (και τις άλλες γαλλόφωνες 
χώρες) και την Ελλάδα. Πρέπει να επιμείνουν στις ομοιότητες και να 
κάνουν έτσι, ώστε να γίνουν δεκτές οι διαφορές, να κατανοήσουν δηλαδή 
οι μαθητές ότι διαφορετικό δεν σημαίνει καλύτερο ή χειρότερο. Πρέπει 
λοιπόν να αναπτυχθεί η επιείκεια και η αποδοχή των διαφορών για να 
ξεπεραστεί ο σοβινισμός χωρίς όμως να θίγει η εθνική συνείδηση των 
μαθητών. 

14. Χρήση της μητρικής γλώσσας. 

Τα ελληνικά ως γλώσσα αναφοράς των μαθητών, δεν πρέπει να μεί¬ 
νουν εκτός της διαδικασίας μάθησης. Αυτό σημαίνει ότι ο διδάσκων θα 
προστρέχει στη μητρική γλώσσα για να εξηγήσει ή να συγκρίνει ορι- 

σμένα φαινόμενα. 

Η χρήση της μητρικής γλώσσας δεν αποκλείεται αλλά πρέπει να χρη¬ 
σιμοποιείται ορθολογικά, γιατί ο χρόνος του μαθήματος, ο οποίος αφιε¬ 
ρώνεται στην επαφή των μαθητών με τη γλώσσα που πρέπει να μάθουν, 
είναι πολύ περιορισμένος. 

15. Υλικό. 

Η μέθοδος περιλαμβάνει βιβλίο για το μαθητή και τετράδιο ασκή¬ 
σεων, βιβλίο για το διδάσκοντα και κασέτα. 

Κάθε εκπαιδευτικός μπορεί να βάλει στην τάξη του ό,τι κατάλληλο 
υλικό κρίνει ο ίδιος, για να διευκολύνει το έργο του και να δώσει μεγαλύ¬ 
τερη ζωντάνια στη διδασκαλία του, όπως βίντεο, περιοδικά, εικονογρα¬ 
φημένα, αφίσες, εφημερίδες, φιγούρες, δίσκους... 

16. Πρώτη επαφή με τη διδασκαλία της Γαλλικής Γλώσσας 
Φάση ευαισθητοποίησης (Μάθημα Νο 0) ΓΕζΟΝ ΖΕΚΟ 

Πριν αρχίσει το πρώτο μάθημα από το σχολικό εγχειρίδιο, προβλέπε- 
ται μία περίοδος έως και τεσσάρων εβδομάδων, για να ευαισθητοποιη¬ 
θούν οι μαθητές στη γαλλική γλώσσα. 

Οι στόχοι αυτής της προκαταρκτικής φάσης είναι οι παρακάτω: 

-Η ανακάλυψη, με τη συνεργασία των μαθητών, του τι είναι αυτή η 
γλώσσα που πρόκειται να μάθουν σταδιακά. 

Ποιες γαλλικές λέξεις γνωρίζουν ήδη; 

Τι ξέρουν για τη Γαλλία και για τους Γάλλους; 

Πού και πότε μπορούν να ακούσουν ή να διαβάσουν γαλλικά; 

Στη συνέχεια, θα παρουσιαστούν ορισμένες όψεις της Γαλλίας και του 
Γαλλόφωνου κόσμου (όψεις γεωγραφικές, ιστορικές, τουριστικές) που 
θα συγκριθούν με τις αντίστοιχες ελληνικές. 

-Η εξοικείωση των μαθητών με το σχολικό τους περιβάλλον, στη 
γαλλική γλώσσα (σχολείο), αίθουσα διδασκαλίας, σχολικό αντικεί¬ 
μενο. 

Θα μάθουν να χαιρετούν και να επικοινωνούν στη γαλλική γλώσσα 
με πολύ απλό τρόπο. 

Θα γίνει προσπάθεια να δημιουργηθεί γαλλική «ατμόσφαιρα» χάρη 
στη διακόσμηση της τάξης με αφίσες, χάρτες, σχέδια, φωτογρα¬ 
φίες... 

-Η προοδευτική εκμάθηση της γαλλικής αλφαβήτας προφορικά και 
γραπτά. Αυτό θα γίνει με τη βοήθεια της διακόσμησης που αναφέρθηκε 
παραπάνω, με τα ονόματα των μαθητών, με γαλλικές λέξεις που έχουν 
περάσει στη γλώσσα μας ή με ελληνικές που έχουν περάσει στη γαλλική. 

Η εισαγωγή στη γραφή, κρίνεται απαραίτητο να γίνει από την αρχή, 
γιατί αυτό θα αποτελέσει στήριγμα για τη μάθηση μέσα στο σχολείο και 
για την εκμάθηση της γλώσσας γενικότερα. 

-Η προσπάθεια ανάπτυξης θετικής στάσης για την εκμάθηση της 
γαλλικής. Δηλαδή, από την αρχή, να εφαρμοσθούν στρατηγικές επιτυ¬ 
χίας, ώστε να πεισθεί ο μαθητής ότι είναι ικανός να μάθει. 

-Η εξοικείωση ορισμένων οδηγιών στη γαλλική γλώσσα, σχετικών 
με τη σχολική ζωή («γράψτε», «ελάτε στον πίνακα», «σηκωθείτε», 
«ανοίξτε το βιβλίο» κτλ.). 

Έτσι, η επαφή με τη χρησιμοποίηση της γαλλικής γλώσσας είναι πιο 
συχνή, και οι μαθητές θα μπορούν να ανακαλύψουν και να ασκηθούν στο 
σωστό ρυθμό και στη μουσικότητά της. 

Αυτή η εισαγωγική φάση, θα αποτελέσει ειδικό κεφάλαιο στο σχολικό 
εγχειρίδιο του μαθητή και στο βιβλίο του καθηγητή. 

17. ΠΑΡΟΥΣΙΑΣΗ ΑΝΑΛΥΤΙΚΟΥ ΠΡΟΓΡΑΜΜΑΤΟΣ 

Το Αναλυτικό Πρόγραμμα - ΟυΓΠουΙαιτι έχει την παρακάτω μορφή: 


-Στην πρώτη στήλη παρουσιάζονται οι επικοινωνιακοί στόχοι (οΒ- 
ϊεοΐϊίδ εοπΊΠΊυηίοοίίίδ). 

-Στη δεύτερη στήλη, ορισμένες εφαρμογές (ΓέβΙίδοΐίοηδ-δΙπιεΙ- 

11Γ6δ). 

-Στην τρίτη στήλη, στοιχεία λεξιλογίου (νοεβΒυΙβΪΓε). 

-Στην τέταρτη στήλη τα γραμματικά φαινόμενα (εοπίεηυδ £Γ3Γηιηα- 
ΐίεαυχ) που θα διδαχθούν. 

Η τρίτη και τέταρτη στήλη βρίσκονται κάτω από το γενικό τίτλο: 
γλωσσολογικά στοιχεία (εΐέηιεηΐδ 1ίπ§υίδ1ΐςυεδ). 

-Στην πέμπτη στήλη, η θεματική και οι επικοινωνιακές καταστάσεις 
(ΤΗειηεδ εΐ δίΐιιβίίοηβ). 

Το περιεχόμενο αυτού του Αναλυτικού Προγράμματος θα χρησιμεύ¬ 
σει σα βάση για την εκπόνηση των σχολικών εγχειριδίων. 

Σημείωση 
Γλωσσικά στοιχεία 

Το λεξιλόγιο και οι εφαρμογές που προτείνονται μπορούν και πρέπει 
να συμπληρωθούν από τους καθηγητές, σύμφωνα με τις επιθυμίες και 
το επίπεδο των μαθητών τους. Έτσι ο καθηγητής θα αισθάνεται πιο 
ελεύθερος και αυτόνομος. 

Το λεξιλόγιο και οι εφαρμογές που προτείνονται, έχουν περιοριστεί 
ηθελημένα για να μην επαναληφθεϊ το λάθος που γινόταν με το «κέντρο 
ενδιαφέροντος» (οεηΐτε 6’ίπΐβΓβΙ) και με τις εξαντλητικές «λίστες λέ¬ 
ξεων» (ΙΐδΙβδ (1ε ηιοΐδ). Και αυτό γιατί είναι γνωστό ότι η λέξη (ΜΟΤ) 
έχει νόημα μόνο όταν βρίσκεται μέσα σε μια συγκεκριμένη δομή και σε 
ένα συγκεκριμένο περιεχόμενο. 

Ο διδάσκων, σύμφωνα με αυτό που ζητούν οι μαθητές του, θα παρέ¬ 
χει εκείνο το γλωσσικό και κοινωνικο-γλωσσικό στοιχείο που είναι απα¬ 
ραίτητο για την ένταξη των βιωμάτων τους, στην κατάσταση διδασκα¬ 
λίας μάθησης. 

Το προφίλ που πρέπει να έχουν οι μαθητές μετά την ολοκλήρωση των 
σπουδών τους στο Γυμνάσιο. 

ΡΚΟΡΙΕ ϋΕ 50ΚΤΙΕ 

Στο τέλος αυτού του κύκλου των 6 χρόνών διδασκαλίας της Γαλλι- 
κής Γλώσσας (3 τάξεις Δημοτικού και 3 τάξεις Γυμνασίου) ο μαθητής 
θα πρέπει να έχει την ικανότητα: 

-να αυτοπαρουσιάζεται και να παρουσιάζει κάποιον. 

-να δίνει πληροφορίες για τον τόπο κατοικίας του. 

-να περιγράφει τα (τουριστικά) αξιοθέατα της πόλης του και γενικά 

της Ελλάδας. . 

* ·-« ’ 

-να μιλάει για τη σχολική του ζωή, τις διασκεδάσεις του και να τις 
συγκρίνει με εκείνες των νεαρών Γάλλων της ηλικίας του. 

-να καταλαβαίνει και να δίνει πληροφορίες σχετικά με την πόλη του 
και τα περίχωρά της. 

-να αλληλογραφεί με συνομηλίκους του γαλλόφωνους. 

-να διηγείται ένα γεγονός και να εκφράζει γνώμη για πρόσωπα και 
πράγματα. 

-να εκφράζει τα συναισθήματά του (χαρά, λύπη, ικανοποίηση, απο¬ 
γοήτευση, συμπάθεια, αντιπάθεια κτλ.). 

-να γνωρίζει τις κυριότερες ομοιότητες και διαφορές ανάμεσα στη 
ζωή στην Ελλάδα και στη Γαλλία. 

-να αναγνωρίζει τα «κλισέ» και τα «στερεότυπα» κάι να τους δίνει την 
πραγματική τους σημασία. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ.ΠΡΩΤΟ) 


Άρθρο 2. 

Η ισχύς του παρόντος διατάγματος αρχίζει από το σχολικό έτος 
1989-1990. 

Στον Υπουργό Εθνικής Παιδείας και Θρησκευμάτων αναθέτουμε τη 
δημοσίευση και εκτέλεση του παρόντος διατάγματος. | 

Αθήνα, 31 Ιανουάριου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΚΩΣΤΑΣ ΣΗΜΙΤΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 40 (2) 

Αύξηση του μετοχικού κεφαλαίου της «ΔΗΜΟΣΙΑΣ ΕΠΙΧΕΙΡΗΣΕΩΣ 
ΠΕΤΡΕΛΑΙΟΥ Α.Ε.» (Δ.Ε.Π. Α.Ε.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α) Τις διατάξεις των άρθρων 5 και 6 του Ν. 87/1975 «περί ιδρύ- 
σεως Δημόσιας Επιχειρήσεως Πετρελαίου» (ΦΕΚ 152 /Α’/ 
25.7.1975). 

β) Τις διατάξεις του κεφαλαίου «Β' Αναπροσαρμογή αξίας ακινήτων 
των επιχειρήσεων» της κοινής απόφασης αριθ. Ε.2665/84/1988 των 
Υπουργών Εθνικής Οικονομίας και Οικονομικών (ΦΕΚ 141 /Β’/ 
15.3.1988), που κυρώθηκε με το Ν. 1839/1989 (ΦΕΚ 90/Α'/ 
1989). 

γ) Την απόφαση της τακτικής Γενικής Συνέλευσης των μετόχων της 
ΔΕΠ Α.Ε. της 15ης Μαΐου 1989 για την αύξηση του μετοχικού κεφα¬ 
λαίου της Εταιρείας. 

Μετά από πρόταση των Υπουργών Εθνικής Οικονομίας, Οικονομι¬ 
κών και-Βιομηχανίας, Ενέργειας και Τεχνολογίας, αποφασίζουμε: 

Την έγκριση της απόφασης της Γενικής Συνέλευσης των μετόχων 
της Δ.Ε.Π. Α.Ε. της 15ης Μαΐου 1989 για την αύξηση του μετοχικού 
κεφαλαίου της κατά εκατόν σαράντα εκατομμύρια (140.000.000) 
δραχμές, ποσό που προκύπτει από την αναπροσαρμογή της αξίας του 
γηπέδου και του κτιρίου της Εταιρείας, με έκδοση είκοσι οκτώ (28) ονο¬ 
μαστικών μετοχών ονομαστικής αξίας πέντε εκατομμυρίων 
(5.000.000) δραχμών η κάθε μία, οι οποίες θα περιέλθουν στο Ελλη¬ 
νικό Δημόσιο, μόνο μέτοχο της Εταιρείας. 

Με την αύξηση αυτή το κεφάλαιο της ΔΕΠ Α.Ε. διαμορφώνεται στο 
συνολικό ποσό των τριάντα τριών δισεκατομμυρίων επτακοσίων δέκα 
εκατομμυρίων (33.710.000.000) δραχμών, διηρημένο σε έξι χιλιάδες 
επτακόσιες σαράντα δύο (6.742) ονομαστικές μετοχές ονομαστικής 
αξίας πέντε εκατομμυρίων (5.000.000) δραχμών η κάθε μία. 

Στον Υπουργό Βιομηχανίας, Ενέργειας και Τεχνολογίας αναθέτουμε 
τη δημοσίευση και την εκτέλεση του παρόντος διατάγματος. 

Αθήνα, 31 Ιανουάριου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

ΓΙΩΡΓΟΣ ΓΕΝΝΗΜΑΤΑΣ Γ. ΣΟΥΦΛΙΑΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

ΑΝΑΣΤΑΣΙΟΣ ΠΕΠΟΝΗΣ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 41 (3) 

Εξαίρεση προμηθειών από τις διατάξεις του Ν. 1797/1988 «Προμή¬ 
θειες του δημόσιου τομέα και ρυθμίσεις συναφών θεμάτων» (ΦΕΚ 164/Α"). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α) Τις διατάξεις των άρθρων 1 παράγρ. 4 εδάφιο τελευταίο, και 12 
παράγρ. 6 του Ν. 1797/1988. 

β) Του.Π.Δ. 105/30.1.1989 «περί προσαρμογής της Ελληνικής νο¬ 
μοθεσίας περί κρατικών προμηθειών προς το κοινοτικό δίκαιο κ.λπ.» 
(ΦΕΚ 45/Ά). 

2. Την από 21.4.1989 γνωμοδότηση της Επιτροπής Προγράμμα¬ 
τος Προμηθειών. 

3. Την Υ/889/1989 απόφαση του Πρωθυπουργού «καθορισμός αρ¬ 
μοδιοτήτων του Αναπληρωτή Υπουργού Βιομηχανίας, Ενέργειας και 
Τεχνολογίας» (ΦΕΚ 878/Β'). 

4. Την αριθ. 656/2.10.1989 γνωμοδότηση του Συμβουλίου της 
Επικράτειας, με πρόταση των Υπουργών Εθνικής Οικονομίας, Περι¬ 
βάλλοντος, Χωροταξίας και Δημοσίων Έργων, Εμπορίου και Αναπλη¬ 
ρωτή Βιομηχανίας, Ενέργειας και Τεχνολογίας, αποφασίζουμε: 

Άρθρο 1 

Ολική εξαίρεση κατηγοριών Προμηθειών. 

Εξαιρούνται ολικά από τις διατάξεις του Ν. 1797/1988: 

1. Οι προμήθειες πετρελαιοειδών που προορίζονται για τη συνολική 
κάλυψη των αναγκών της χώρας. 

2. Οι προμήθειες υλικών κάθε φύσης που πραγματοποιούνται από 
την Υπηρεσία Αποκαταστάσεως Σεισμοπλήκτων του Υπουργείου Περι¬ 
βάλλοντος, Χωροταξίας και Δημοσίων Έργων, με την επιφύλαξη των 
διατάξεων του Π.Δ. 105/1989. 

Άρθρο 2 

' Τελικές διατάξεις. 

Οι αναφερόμενες στο άρθρο 1 του παρόντος Προεδρικού Διατάγμα¬ 
τος προμήθειες διενεργούνται από τους αρμόδιους φορείς, σύμφωνα με 
τις κείμενες κάθε φορά γι’ αυτούς διατάξεις. 

Άρθρο 2 

Η ισχύς του παρόντος Προεδρικού Διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

• Στον Υπουργό Εμπορίου αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 26 Ιανουάριου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΔΗΜΟΣΙΩΝ ΕΡΓΩΝ 

ΓΙΩΡΓΟΣ ΓΕΝΝΗΜΑΤΑΣ Κ ΩΝ/ΝΟΣ ΛΙΑΣΚΑΣ 

ΑΝΑΠΛ. ΥΠΟΥΡΓΟΣ ΒΙΟΜΗΧΑΝΙΑΣ, 

ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ ΕΜΠΟΡΙΟΥ 

ΓΡ. ΓΙΑΝΝΑΡΟΣ ·■ ΒΑΡΒΙΤΣΙΩΤΗΣ 




_ ΕΦΗΜΕΡ1Σ ΤΗΣ ΚΥΒΕΡΜΗΣΕΩΣ (ΤΕΥΧΟΣ ΠΡΩΤΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ <3Η 

λειτουργούν καθημερινά από 8.00’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 



Η ετήσια συνδρομή είναι: 



βοήθειας του Προσωπικού (ΤΑΠΕΤ) 

α) Για το Τεύχος Α' 

Δρχ. 

8.500 

Δρχ. 

425 

β) 

» » » Β' 

» 

12.500 

» 

625 

Υ) 

» » » Γ' 

» 

5.000 

» 

250 

δ) 

» » » Δ' 

» 

12.000 

» 

600 

ε) 

» » » Αναπτυξιακών Πράξεων 

» 

9.500 

» 

475 

στ) 

» » » Ν.Π.Δ.Δ. 

» 

5.000 

» 

250 

ζ) 

» » » ΠΑΡΑΡΤΗΜΑ 

» 

3.000 

» 

150 

η) 

» » » Δελτ. Εμπ.& Βιομ. Ιδ. 

» 

6.000 

» 

300 

θ) 

» » » Αν. Ειδικού Δικαστηρίου 

» 

1.500 

» 

75 

ι) 

» » » Α.Ε. & Ε.Π.Ε. 

» 

25.000 

» 

1.250 

ια) Για όλα τα Τεύχη 

» 

55.000 

» · 

2.750 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





















